**Հայտարարություն**

**«Առևտրի խթանման և որակի ենթակառուցվածքի» ծրագիր**

**Վարկ թիվ 8390-ԱՄ**

ՀՀ վարչապետի աշխատակազմը հայտնում է, որ Համաշխարհային բանկի **«Առևտրի խթանման և որակի ենթակառուցվածքի»** թիվ 8390-ԱՄ (Ծրագիր) վարկային ծրագրի շրջանակում **«*Ծրագրի կառավարման գրասենյակի ինժեներ*» թիվ TPQI-C-4.1.5/1** առաջադրանքըիրականացնելու նպատակով հայտարարվում է անհատ խորհրդատուի ընտրության մրցույթ:

Այս առաջադրանքի նպատակն է համակարգել և վերահսկել Ծրագրի շրջանակներում իրականացվելիք շինարարական աշխատանքները /Ինժեներական քաղաքի Աքսելերատորի շենքի, Մետրոլոգիայի ազգային ինստիտուտի շենքի շինարարություններ և այլն/:

**Ընտրված Խորհրդատուն պետք է իրականացնի հետևյալ առաջադրանքները**.

* Ղեկավարի շինարարության և նախագծման գործընթացները Ծրագրի շրջանակներում:
* Աջակցի Ծրագրի շրջանակներում շինհրապարակների համար տարածքների որոշմանը և ձեռք բերմանը:
* Աջակցի համապատասխան գնումների, տեխնիկական առաջադրանքների պատրաստման և շինարարական աշխատանքների արդյունքների գնահատման կազմակերպման աշխատանքներին:
* Աջակցի և վերահսկի շին. աշխատանների հեղինակային և տեխնիկական հսկողության ծառայությունները:
* Մասնակցի շինհրապարակների ուսումնասիրությանը վերականգնման աշխատանքներից առաջ, ընթացքում և հետո:
* Վերահսկի/ մոնիթորինգի ենթարկի Խորհրդատուների և Կապալառուների կողմից իրականացվող շինարարական աշխատանքները:
* Եզրահանգում-հաշվետվություններ տրամադրի նախնական գնահատականների և տեխնիկական վերահսկման, շինարարության կատարողականի և բացահայտված խնդիրների մասին:
* Ապահովի, որպեսզի շինարարության գործընթացը լինի օրինական, համապատասխանի սահմանված նորմերին և ընթացակարգերին` անհրաժեշտության դեպքում ներկայացնելով հատուկ կարծիք:
* Իրավախախտումների բացահայտման դեպքում զեկուցում Ծրագրի կառավարիչին:
* Գործառույթների շրջանակներում երևան եկած խնդիրների գնահատում իրականացնի և արդյունավետ լուծումներ գտնելու համար խորհուրդ-առաջարկներ մշակի:
* Ապահովի, որպեսզի շինարարության գործընթացներն ընթանան համաձայնեցված ժամանակացույցի և աշխատանքային պլանի համաձայն և ապահովի Ծրագրով նախատեսված շինարարական աշխատանքների արդյունավետ իրականացումը և ընդունումը:
* Շահառու գերատեսչությունների, ԾԿԳ, կապալառու կազմակերպությունների շրջանում փոխգործակցության համակարգում իրականացնի շինարարության ժամանակ, և այլն:

Ծառայությունները նախատեսվում է իրականացնել 2020թ. ապրիլից՝ սկզբնական մեկ տարի ժամկետով: Գոհացուցիչ կատարողականի դեպքում պայմանագիրը կարող է երկարացվել:

**Խորհրդատուն պետք է բավարարի որակավորման հետևյալ չափանիշներին.**

Խորհրդատուն պետք է ունենա՝

* Բարձրագույն կրթություն քաղաքաշինության ոլորտում,
* Շինարարական աշխատանքների փորձ և մասնագիտական որակավորում վերջիններիս իրականացման գործում:
* Շինարարական աշխատանքների կազմակերպման և վերջիններիս վերահսկման առնվազն 5 տարվա փորձ: ՀԲ ֆինանսավորմամբ ծրագրերի իրականացման փորձը կդիտարկվի որպես առավելություն:
* Շինարարական աշխատանքներին և քաղաքաշինությանը վերաբերող ՀՀ օրենսդրության իմացություն:
* Համակարգչային սարքավորումներից օգտվելու բավարար հմտություններ:
* Գերազանց կազմակերպչական և հաղորդակցական հմտություն:

Հետաքրքրված խորհրդատուներին խնդրում ենք հատուկ ուշադրություն դարձնել 2011 թ. հունվարին հրապարակված և 2014 թ. հուլիսին լրամշակված «Համաշխարհային Բանկի վարկառուների կողմից ՎԶՄԲ փոխառությունների եւ ՄԶԸ վարկերի և դրամաշնորհների շրջանակներում Խորհրդատուների ընտրություն եւ աշխատանքի ընդունում» ուղեցույցերի (Խորհրդատուների ուղեցույց) 1.9. կետին, որտեղ շարադրված է Համաշխարհային Բանկի քաղաքականությունը շահերի բախման վերաբերյալ:

Անհատ խորհրդատուի ընտրությունը կիրականացվի վերոնշյալ Խորհրդատուների ուղեցույցի շրջանակներում սահմանված Բաժին V-ում ներկայացված Անհատ խորհրդատուների ընտրության մեթոդի ընթացակարգերի համաձայն:

Հետաքրքրված անհատ խորհրդատուները հավելյալ տեղեկատվություն ստանալու նպատակով կարող են դիմել ստորեւ ներկայացված հասցեով տեղական ժամանակով 09:00-ից 18:00 ընկած ժամանակահատվածում:

Հետաքրքրված և վերը շարադրված պահանջներին համապատասխանող անհատ խորհրդատուները կարող են մինչեւ **2020 թվականի փետրվարի 19-ը, ժամը 18:00** ներկայացնել իրենց հետաքրքրվածության հայտերը և կենսագրական թերթիկները անհրաժեշտ տեղեկություններով (տեղեկատվություն կրթության, ընդհանուր աշխատանքային փորձի, այդ թվում նմանատիպ հանձնարարականների իրականացման փորձի, համապատասխան օրենսդրության իմացության, համակարգչային գիտելիքների վերաբերյալ) ստորեւ նշված հասցեով (անձամբ, կամ փոստով, կամ էլ-փոստով):

Առևտրի խթանման և որակի ենթակառուցվածքի Ծրագրի կառավարիչ

պարոն Գեորգի Խաչատրյանին

Երեւան 0010, Նալբանդյան փողոց 28, 5-րդ հարկ

Հեռախոս. (374 93) 266 991

Էլ. փոստ. [hshamamyan@gmail.com](mailto:hshamamyan@gmail.com)